अपनी यात्रा के पहले चरण में मोदी स्वीडन की राजधानी स्टॉकहोम पहुंचेंगे जहां वो प्रधानमंत्री स्टेफान लोफवेन से व्यापक बातचीत करेंगे. पीएम भारत नॉर्डिक सम्मेलन में हिस्सा लेंगे. मोदी ने फेसबुक पर लिखा, ‘‘भारत और स्वीडन के बीच दोस्ताना रिश्ता है. हमारी साझेदारी लोकतांत्रिक मूल्यों और समावेशी नियमों की बुनियाद पर टिकी वैश्विक व्यवस्था पर आधारित है. स्वीडन हमारे विकास से जुड़ी पहल में एक मूल्यवान साझेदार है.’’